80 
i Mundspaltens bageste Del; jeg antager det for sandsynligt, at de 
afsondre et Sekret, der virker opløsende paa Æggehvidestoffer i Lig¬ 
hed med det, der hyppigt findes hos andre Dyr, der udsuge deres Bytte. 
Vi skulle endnu omtale de mærkelige Munddele, som Hudson- 
Gosse have henført til den 6te og 7de Type, de ramate og 
malleo-ramate Munddele (Tab. II Fig. 36), som i saa høj Grad 
synes at afvige fra de ovenfor skildrede. De malleo-ramato Mund¬ 
dele findes hos alle Melicertidæ, Triarthra , Pterodinidæ og Pedalion. 
Medens Incus og Manubria hos alle disse Former meget ligne 
de tilsvarende Stykker ved de malleate Munddele, ere Unci af en 
helt afvigende Bygning. Disse ere nemlig kvadratiske og med 
deres ene Side i fast Forbindelse med Manubria, med den anden 
i en lignende med Rami. Ledforbindelsen mellem Unci og Manu¬ 
bria er gaaet tabt, og Incus og Mallei ere ikke længer to fra 
hinanden sondrede Partier hver med sin Bevægelsesmaade, men 
ere fast forbundne med hinanden. Kølene paa Unci, der, som Følge 
af at disse ere kvadratiske, ere indbyrdes parallele, strække sig 
henover Siderne af Rami, rage med deres yderste, skarpe Spidser ud 
over Inderrandene af Rami. Den eneste mulige Bevægelse, som disse 
Munddele ere i Stand til at foretage, er, at de to Rami kunne 
nærme sig til og fjærne sig fra hinanden. Paa Grund af den faste 
Forbindelse mellem Incus og Mallei følge Manubria Bevægelserne 
af Rami; Spidserne af Kølene paa Unci, der som svage Torne rage 
indover Inderranden paa Rami, bidrage'til at plukke den Føde itu, som 
kommer ned mellem dem. Selve Mastax er bred og tydelig tredelt og 
kan aldeles ikke eller kun i ringe Grad føres frem til Mundspalten; 
ofte ligger den saa langt tilbage i Legemet, at Ernæringspartiklerne 
have en betydelig Vej at gennemløbe i Dyret, inden de naa Mastax. 
Det er indlysende, at Munddele af denne Bygning og Be¬ 
liggenhed have tabt enhver som helst Betydning som Gribetænger 
og ere ude af Stand til selv at bidrage til at erhværve Føden. 
Denne, der maa skaffes til Veje paa anden Vis, pilles, naar den 
naar ned imellem Rami, noget itu af disse og af Spidserne paa 
Kølene af Unci, men herud over spille Munddelene ingen Rolle. 
